Iisrael räägib
Läänemaailmas teevad kooli lõpetavad noored tulevikuplaane.
Iisraelis on teine olukord.
Siinsed 18-aastased teavad pikast armeeteenistusest:
poistel kolm ja tüdrukutel kaks aastat.
Igal aastal liitub 80% kutse saanud noortest sõjaväega.
Jätkuva julgeolekuohu tõttu on Iisraelis oluline,
et võimalikult paljud sõdurid saaksid lahinguõpet.
Kogu maal tegutseb rühmitusi, kes valmistavad noori ette
üks-kaks aastat enne armeesse kutsumist.
Maor on arstiteaduse tudeng ja kapten reservis.
Ta treenib noori armeeteenistuseks maa lõunaosas, Negevis.
Alustasime probleemsete noortega, kes olid politseis arvel.
Alustasime treeningprogrammi, mis aitaks neil vabaneda kuritegevusest
ja annaks neile väärtushinnangud.
Kahe aasta pärast leidsime, et probleeme pole ainult
kuritegelikel noortel, vaid ka tavalistel lastel kibbutzites,
kellel pole võimalust armeesse minekuks ette valmistuda.
Alustasime Ha'tserimi kibbutziga, mis on pidevalt kasvanud
ja programmiga liitub üha uusi kibbutzeid.
Iisraeli keskosas - Tel Avivis, Jeruusalemmas ja suurtes linnades,
on tavaliselt 5-6 rühma, kus on 15-20 noort.
Riigi lõunaosas on üldse kokku 10-15 rühma.
Paljud armeeteenistuseks valmistuvad noored
tahavad pääseda mõnda Iisraeli Kaitsejõudude eliitüksusesse.
Üks ettevalmistusrühma eesmärke on valmistada noored
eriüksuste katseteks ette.
Eriüksustesse pääsemiseks tuleb läbida välikatsed.
Kõigepealt tuleb läbida ühepäevased katsed,
mida jälgivad kõik eriüksuste ülemad.
Pärast seda hakatakse neid jaotama erinevatesse eriüksuste osadesse -
Iisraeli mereväkke ja mujale.
Kui nooruk on tasemel, jõuab ta esimese katsepäeva
ja järgneva ühenädalase katseaja järel üksuse tippu.
Üksusesse pääsedes alustatakse kuni kaheaastast õppust,
mille lõpetab ehk ainult 50% õppusi alustanutest.
Ei piisa ainult esimese katse heast läbimisest.
Noor peab olema tasemel, sest iga nädal ja iga kuu
hinnatakse tema edasijõudmist tiimiliikmena, sõdurina, inimesena.
Pead olema hea inimene ja hea tiimiliige.
Meeskond peab olema alati esikohal, pead alati seda aitama.
Võtame mingi jooksuülesande, mis tuleb sooritada 10 minutiga.
Ei piisa sellest, kui jääd teistest maha, kuid lõpetad õigel ajal.
Oluline on teha seda teistega koos, sest ollakse üks meeskond.
Õpetame noortele, kuidas olla tiimiliige, kuidas üksteist toetada,
kuidas rääkida ja töötada.
Lisaks sellele õpetame moraali, kuna me ei usu sõdurisse,
kes ei mõtle ja kelle moraal pole piisavalt kõrge.
Õpetame ka eritehnikaid, nagu navigeerimine, hästi jooksmine,
õige toitumine, tervise hoidmine, raskuste tõstmine ja palju muud.
Eriüksuste katsed sisaldavad noortelt head vormi nõudvaid
füüsilisi harjutusi.
Ettevalmistuskursus keskendub selle vormi saavutamisele.
Esmalt püüame aidata neil head aeroobset vormi saavutada,
see tähendab kiiremini joosta.
Jookseme 2-10 kilomeetrit, mis on kõige olulisemad distantsid.
Me ei treeni poolmaratoni jooksma, mis pole sõdurile oluline
ja on isegi liiga koormav.
Treenime ka raskuste tõstmist ja venitamist.
Leiame igale noorele sobivad raskused,
sest me ei taha, et neil oleksid juba armeesse jõudes vigastused.
Üritame edeneda aeglases tempos ja pidevalt raskustaset kohandada.
Eriüksuse perre pääsemine on väga raske.
Selleks peab palju treenima.
Tänapäeva noored ei tee enam eriti väljas tööd.
Tänapäeva kibbutzinoored ei tea, mida tähendab raske põllutöö,
mida tehti 20 aastat tagasi.
Nad vaatavad päev läbi telerit, mängivad arvutimänge,
söövad palju ja nii näeb tänapäeval rohkem ülekaalulisi lapsi.
Seetõttu peavad nad palju treenima.
Kuulun ka ise eriüksuse perre ja võin öelda,
et sinna pääsevad inimesed on teistsugused, kui 10 aasta eest.
Täna näeme rohkem usklikke inimesi
ja sõjaväe ettevalmistuskursused läbinud noori.
Tavaline tänapäeva kibbutzinoor, kes trenni ei tee
ja kellel puudub ettevalmistav treeningprogramm,
ei pruugi eriüksusesse pääseda.
Esimesel katsepäeval, kus noored jaotatakse eriüksuste rühmadesse,
peab ta jõudu katsuma teistega, kes on treeninud ligi kaks aastat.
Seepärast ei ole tal palju võimalusi ja nii on meil rühmad,
et Iisraeli ühiskonnal oleksid võrdsed võimalused,
ja et Iisraeli armees oleks esindatud kogu ühiskond,
mitte ainult teatud ühiskonna osa.
Eitan on inseneriks õppiv tudeng, kes teenis armee päästeüksuses.
Ta treenib koos Maoriga noori.
Mind huvitas see, et räägitakse väärtustest
ja vaimsest ettevalmistumisest, mitte ainult katsete läbimisest.
Võrdle palun tänapäeva ajaga, mil ise armeesse kutse said.
Olukord on väga erinev.
Nüüd on raskem, kuna katsepäevi on vähem.
On vaid üks ühine päev ja seejärel nädala jagu erikatseid.
Kui nekrutid ei ole valmistunud, isegi kui nad on andekad,
võivad nad üksusest välja jääda, millest on väga kahju.
Kuidas motiveeritakse noori armeeteenistuseks ette valmistuma?
Tegemist on gümnaasiumiastme õpilastega, kellel on sõjaväekutse.
Nad treenivad väga innukalt.
Selgitame neile, miks me midagi teeme.
Tutvustame neile sõjaväelist mõtlemisviisi.
Kuidas tagatakse õppustel turvalisus?
Tööohutus on tähtis.
Me ei testi noorte taluvuse piire.
Nad tulevad kodusest olukorrast, seega alustame ettevaatlikult.
Aeglase alguse järel paranevad nende tulemused
ja võtame käsile suuremad väljakutsed.
Väljaõppeprogrammi kuuluvad ka armee poolt välja töötatud
enesekaitsetehnikate alused.
Kardan, et 'krav maga' näib vägivaldsena.
See ei ole võitluskunst nagu karate või kung fu.
Iisrael on olnud alati vähemus.
Minu pere tuli Iisraeli pärast holokausti
Väga vähesed jäid ellu.
Minu vanaisa ütles alati, et pärast 3000 aastat
võib juut haarata relva ja öelda, et keegi ei saa mind rünnata.
Ja kui meid püütakse pärast kõike ajaloos juhtunut taas tappa,
ütleme seekord: nüüd aitab!
Me ei ründa, vaid kaitseme ennast.
Vahel tähendab kaitsmine jõupositsiooni võtmist,
mitte löögi ootamist.
Rääkisme Entebbe operatsioonist.
Väidetavalt lendasime nii kaugele vaid selleks, et rünnata.
Seekord ütleme meie, et ei lase end enam tappa,
ei siin ega mujal. Me kaitseme ennast.
'Krav maga', mida nägite, on tõepoolest vägivaldne.
Küsimus on selles, mis on selle eesmärk?
On see süütute vastu suunatud vägivald?
Või kaitseb see vägivald näiteks selle kibbutzi elanikke -
et naised, emad, lapsed võiksid elada normaalset elu?
Kui see on vajalik, siis õpetame neile ka seda.
Lõpetame kohe aastase võitlusvalmiduse programmi.
See valmistab meid füüsiliselt ja vaimselt ette selleks,
mis meid armees ees ootab.
Mis sind gümnaasiumi eelviimasel aastal siia tõi?
Tahe armees kaugele jõuda.
Eriüksusesse pääsemine nõuab treenimist
ning head füüsilist ja vaimset vormi.
Kuidas oled enda arvates selle aja jooksul arenenud?
Olen vaimselt tugevam.
Tean, et suudan rohkem, kui enne arvasin.
Mida arvavad su eakaaslased sellistest õppustest?
Tänapäeval on neid rühmi palju, vähemalt siin lõunas.
Tunnen paljusid Beer Shebast ja mujalt, kes neil osalevad.
See on muutunud väga populaarseks.
Kui tahan pääseda heasse üksusse, pean selleks ette valmistuma.
Kui võrdled end omaealiste noortega mujal maailmas,
kas kaotad midagi või võidad?
Iisraellased, nii noored kui täiskasvanud, on vaimselt tugevad.
Saame täiskasvanuks väga noorelt.
Mõned peavad seda kaotuseks. Mina pean iseseisvumist kasuks,
ja mõistmist, et oma riik ei ole iseenesestmõistetavus.
Mis sunnib sind oma tegemised maha jätma ja siin rassima?
Tahan anda oma parima riigi heaks.
Kõik peavad teenima kolm aastat ja tahan teha seda üksustes,
mis tegelevad oluliste missioonidega.
Kas su vanemad muretsevad, kui lähed lahinguüksusse?
Muidugi muretsevad, kuid ka nemad on omal ajal teeninud.
Isa on minu üle väga uhke.
Lähen sõjaväkke lähikuudel. Alustasin kursust nelja kuu eest.
Tulin veidi hiljem, kuna olin käinud juba katsetel.
See on andnud siiski palju
ja parandanud minu valmidust eriüksuste sõdurina
ning ehk ka juhtpositsioonidel.
Mida need 4 kuud annavad?
Mis on kursustel oluline?
Tegeleme sõjaväes oluliste väärtustega.
Esiteks meeskonnatöö - kuidas tegutseda tiimina,
kuidas suhtuda kaaslastesse füüsiliselt rasketes olukordades.
Sind pannakse proovile, kui oled väsinud ja kõik valutab.
Tuleb hoida mõistus selgena ja hoolitseda tiimiliikme eest
ning asuda vajadusel juhtima.
Me ei treeni neid noori just eriüksuste jaoks.
Loomulikult tahavad kõik sõjaväes parimaid kohti.
Tahame, et neist saaksid paremad inimesed
ja paremad kodanikud.
Kui näen, et mu õpilane viskab tänaval prahti maha,
teen talle märkuse, et ootame temalt prahi prügikasti viskamist.
Ootame, et nad aitaksid vanureid; oleksid paremad inimesed.
Me ei treeni neid vaid sõjaväe eliitüksuste jaoks .
Ometi taotlevad nad sõjaväes parimaid kohti,
kus on parimad inimesed ja parim väljaõpe.
Iisraeli ühiskond hindab piloote ja austab eliitsõdureid.
Seepärast nad pürgivadki sinna.
Mäletan teid esimestel treeningutel,
kui hakkasime jooksma mööda kbibutzit.
Ütlesin Eitanile, et meil seisab ees raske töö.
Eitan võttis väljakutse kahe käega vastu.
Olen jälginud teid viimaseil nädalail.
Olete suurepärane meeskond.
Näen, kuidas te koos tegutsete,
aitate teineteist rasketel hetkedel.
Panete tühjad jutud ja vaidlused kõrvale ning teete koostööd.
Selles on teie tugevus - võime sooritada ülesandeid koos.
Aktsepteerida teinteist. See ei ole midagi triviaalset.
Isegi linnud hüüavad meile: hurraa! - Aitäh.
Olin ise sellises rühmas kolm aastat enne sõjaväge.
Tahtsin väikesest peale pääseda eriüksusesse
võimalikult kõrgele positsioonile;
aidata oma maad ja olla parem mees.
Kasvasin üles Tel Avivis ega teadnud raskest tööst midagi.
Teadsin, et pean hästi ette valmistuma.
Nüüd tean, et ettevalmistusrühm muutis mind.
Olin väga häbelik ja vaikne poiss.
Ma ei osanud ühiskonnale mõju avaldada.
Täna püüan asju muuta tulevase arstina
või sellistes rühmades.
Rahvusvaheline meedia süüdistab tihti Iisraeli sõdureid vägivallas
ja süütute vigastamises.
Kõik kaitsejõududes teenijad teavad, et süüdistused on alusetud.
Viimasel ajal süüdistatakse Iisraeli armeed vägivallas
ja süütute ründamises.
See mõjutab sõjaväekutse saanuid ja juba teenivaid sõdureid.
Tekib küsimus, kas see vastab tõele?
Eeldame sõduritelt iseseisvat mõtlemist
ja võimet enesekriitikaks.
Küsida, kas vastaste arvamused on õiged.
Tunneme, et oleme maailmas üksi,
kuna teame, et tegutseme õigesti.
Meid tulistatakse iga päev rakettidega.
Inimesi saab surma ja kodud hävinevad.
Sellest ei teata maailmas midagi,
aga Iisraelis kuuleb seda iga päev.
Püüame seda peatada.
Näiteks oli vajalik peatada Gazasse teel olnud abilaevastik.
Abi edastamiseks oli antud teine tee.
Ometi peeti meid intsidendi halvaks osapooleks.
Tunnen operatsioonis osalenud üksuse mehi.
Nad valiti sinna just kõrge moraali tõttu.
Eetika on osa väljaõppeprogrammist,
seda eriti ohvitseride kursustel, kus ka ise osalesin.
Seal rõhutatakse palju ohvitseride moraalset taset.
Tean tõde, kuid maailma meediat jälgides
tunnen, et olen üksi ja minust saadakse valesti aru.
Kas see takistab mul ennast kaitsta? - Ei.
Kuid see sunnib küsima, kas mind vihatakse taas vaid seepärast,
et olen juut?
Kas ajalugu kordub? Kas oleme taas "kahjurid"?
Loodetavasti mitte.
Ütlen neile noortele, et täidame oma ülesannet.
Teeme seda süütuid kahjustamata,
isegi kui see maksaks meile elu.
Toimetaja: Netanel Bar David
Eestikeelne tõlge: Monika Jaaguri